**Pamokos tema –** Sudėtiniai pavadinimai ir jų rašyba.

**Tikslas**. Gebėti atpažinti ir teisingai užrašyti sudėtinius pavadinimus.

**Uždaviniai:**

a) supažindinti mokinius su senamiesčiu ir Universiteto gatve – viena iš dažniausiai turistų lankomų gatvių Vilniaus senamiestyje;

b) paaiškinti, kas yra sudėtiniai pavadinimai;

c) paaiškinti, kaip taisyklingai rašomi ir skiriami sudėtiniai pavadinimai.

**Kompetencijos:** pažinimo, kultūrinė, komunikavimo.

**Priemonės:** užduoties lapai, rašymo priemonės, trumpa informacija apie sudėtinius pavadinimus, jų rašybą ir skyrybą.

**Vertinimas:** formuojamasis, kaupiamasis, suminis.

**Metodai**: darbas porose, žiūrėk–galvok–aptark su draugu.

**Vieta:** Universiteto gatvė.

**Klasė:** 5 klasė

**Temos sąvokos:** sudėtiniai pavadinimai, tikriniai daiktavardžiai, bendriniai daiktavardžiai.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | Mokiniai praėjusioje pamokoje aptarė bendrinių ir tikrinių daiktavardžių rašybą. |  |
| Įvadas: | Mokytojas supažindina mokinius su pamokas tema, išdalina dalomąją medžiagą – trumpą informaciją apie sudėtinių pavadinimų rašybą ir skyrybą, mokiniams pristato pamokos uždavinius. Mokiniai suskirstomi poromis.  Išdalinami užduočių lapai. |  |
| Pagrindinė dalis | Pamoka pradedama nuvykus į Universiteto gatvę, kur mokiniai aptaria galima gatvės pavadinimo kilmę, fiksuoja matomus objektus, atlieka mokytojo paskirtas užduotis. |  |
| Refleksija | Mokiniai pasidalina veiklos įspūdžiais: ką jau žinojo apie sudėtinius pavadinimus, ką naujo sužinojo ir ką dar norėtų sužinoti, aptaria, kodėl tiek daug sudėtinių pavadinimų galime surasti trumpoje gatvėje. |  |
| Namų darbas | Mokiniai turi aprašyti įsivaizduojamą šalį ir suteikti joje esančioms vietovėms pavadinimus. Pavartoti 6 sudėtinius pavadinimus. |  |